  Анжелика Тихонова корреспондент 20-тӥ шуркынмонэ Казаньысь «Маяковский» клубын Татарстанысь удмуртъёслэн лулчеберетъя йӧскалык автономизы «Азвесь» удмурт ӝыт шулдыръяськон ортчытоз. Со сярысь автономилэн быдэсъясь кивалтӥсез Марина Иванова ивортодэтъя  агентстволы вераз. Пумиськонэ вань мылкыд карисьёс пыриськыны быгато. Ужрад улсын ми модаын но дӥськутын туала но вашкала куронъёсты огазеяны тыршом. Мар бордын со адӟиськоз? Котькуд нылмурт ужрадэ вашкала чеберъяськонъёсын лыктоз. Чыртывесь, суйпоскес яке мукет маке дӥсяны яралоз. Со аспӧртэм дресс-код луоз Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезКуноос понна концерт радъялозы. Озьы ик сцена вылэ Татарстанын улӥсь но пӧртэм удысъёсын азинскем егит удмуртъёс потозы. Ми егит юристъёсын, спортсменъёсын, дуннеез котыръясьёсын тодматом. Ваньзы соос та ужрадлэн спикеръёсыз луозы. Куноос понна этномаркет ужалоз, отысь удмурт варення, чечы, дӥськут но чеберъяськонъёс басьтыны луоз Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезТодэ вайытом, кемалась ик ӧвӧл Татарстанысь удмуртъёслэн лулчеберетъя йӧскалык автономизы элькунын граждан обществоез азинтонын ӟеч тыршемзы понна улосвыллэн азьмуртэзлэсь премизэ басьтӥз.  Тегъёс: Лулчеберет Казань йӧскалыклулчеберет удмуртъёс Татарстан  